text: Sydbanks metoder undersøges
  24 januar 2012 kl. 07.35
  Finanstilsynet går nu efter Sydbank. Banken er mistænkt for at hjælpe kunder til at gå i skattely.
  Finanstilsynet går nu ind i sagen om Sydbank, der ifølge interne papirer har placeret sorte penge i en datterbank i Schweiz.
  Det skriver Jyllands-Posten i dag.
  I går kom det frem, at Sydbank har solgt spekulative investeringsprodukter med det formål at spare arvegift for rige, der eksempelvis bor i Spanien.
  Sydbank har givet de rige kunder mulighed for at skjule private formuer i skattely i Schweiz. 
  På grund af den schweiziske bankhemmelighed skal banken ikke indberette kundernes formueforhold.
  Sydbank er Danmarks fjerdestørste bank.
  